റെക്കോര്ഡ് തുകക്ക് ഗ്രീലിഷ് മാഞ്ചസ്റ്റര് സിറ്റിയിലേക്ക് ഇംഗ്ലീഷ് ഫുട്ബോള് ചരിത്രത്തിലെ ഏറ്റവും വലിയ തുകക്ക് ആസ്റ്റണ് വില്ല താരം ഗ്രീലിഷ് മാഞ്ചസ്റ്റര് സിറ്റിയിലേക്ക്. ഏകദേശം 100 മില്യണ് പൗണ്ട് നല്കി ഗ്രീലീഷിനെ ടീമിലെത്തിക്കാനാണ് മാഞ്ചസ്റ്റര് സിറ്റി ശ്രമിക്കുന്നത്. മാഞ്ചസ്റ്റര് സിറ്റിയും ആസ്റ്റണ് വില്ലയും തമ്മിലുള്ള ചര്ച്ചകള് അവസാന ഘട്ടത്തിലേക്ക് എത്തിനില്ക്കേ യുവന്റസില് നിന്ന് മാഞ്ചസ്റ്റര് യൂണൈറ്റഡിലേക്കുള്ള പോള് പോഗ്ബയുടെ ട്രാന്സ്ഫര് റെക്കോര്ഡ് തകര്ക്കപ്പെടുമെന്നാണ് കരുതപ്പെടുന്നത്. 2016ല് 93.2 മില്യണ് പൗണ്ട് നല്കിയാണ് പോഗ്ബയെ മാഞ്ചസ്റ്റര് യുണൈറ്റഡ് സ്വന്തമാക്കിയത്. നിലവില് ഗ്രീലിഷിന് ആസ്റ്റണ് വില്ല പുതിയ കരാര് വാഗ്ദാനം ചെയ്തെങ്കിലും താരം മാഞ്ചസ്റ്റര് സിറ്റിയില് എത്തുമെന്നാണ് കരുതപ്പെടുന്നത്. വില്ലയുടെ അക്കാദമിയില് നിന്ന് വന്ന ഗ്രീലിഷ് അവര്ക്ക് വേണ്ടി 200 മത്സരങ്ങളില് നിന്ന് 32 ഗോളുകളും നേടിയിട്ടുണ്ട്.